|  |  |
| --- | --- |
| Numri i lëndës: | 2022:066029 |
| Datë: | 11.03.2024 |
| Numri i dokumentit:  | 05435758 |

**P.nr.133/22**

**NË EMËR TË POPULLIT**

**GJYKATA THEMELORE NË PRISHTINË – DEGA NË LIPJAN**, Gjyqtari i vetëm gjykues Selman Salihu, me pjesëmarrjen e bashkëpunëtorit profesional Adolin Aliaj, në çështjen penale ndaj të pandehurit N. R. nga fshati M., Komuna L., i akuzuar sipas aktakuzës së Prokurorisë Themelore në Prishtinë, PP.II.nr.718/2022, të datës 22.03.2022, për shkak të veprës penale Vjedhja e shërbimeve nga neni 314 paragrafi 6 lidhur me paragrafin 1 të KPRK-së, duke vendosur lidhur me kërkesën Prokurorisë Themelore në Prishtinë për dhënien e urdhërit ndëshkimor, dënim me gjobë, jashtë seancës me datë 07.03.2024, mori këtë:

**A K T GJ Y K I M**

Pranohet Kërkesa e Prokurorisë Themelore në Prishtinë PP.II.nr.718/2022, të datës 22.03.2022, për shqiptimin e urdhrit ndëshkimor, andaj gjykata konform nenit 495 të KPPRK-së lëshon:

**URDHËR NDËSHKIMOR**

**Të pandehurit:**

**N. R.,** i biri i B., i lindur me datë ..., në fshatin M., Komuna e L., ku edhe jeton, i martuar, punëtor, ka të kryer shkollën e mesme, i gjendjes së mesme ekonomike, me nr. personal ..., Shqiptar, shtetas i Republikës së Kosovës.

**Ë S H T Ë F A J T O R**

**Sepse:**

Me datë 18.12.2021, në shtëpinë e tij e cila gjendet në fshatin M., komuna e L., i pandehuri N. R., me qellim të përfitimit të dobisë pasurore në mënyrë të kundërligjshme ka marr energjinë elektrike pa lejen dhe autorizimin e furnizuesit të autorizuar në këtë rast të KEDS-it, në atë mënyrë që pasi është çkyqur nga distanca për shkak të borgjeve të papaguara ndaj Keds-it, duke anashkaluar njehsorin elektrik, ka bërë lidhje direkte në rrjetin e energjisë elektrike dhe ka shfrytëzuar energjinë elektrike pa u bërë matja e saj, ku si pasojë e këtij veprimi të dëmtuarës KEDS-it i ka shkaktuar dëm material në vlerë prej 407.86 €.

Me këtë ka kryer veprën penale Vjedhja e shërbimeve nga neni 314 paragrafi 6 lidhur me paragrafin 1 të KPRK-së.

Andaj, gjykata konform neneve 1, 2, 4, 7, 17, 21, 38, 39, 43 të KPRK-së, si dhe neneve 364 dhe 495 të KPPRK-së, të pandehurit të lartcekur i shqipton:

**DËNIM ME GJOBË**

Të pandehurit N. R., gjykata i shqipton dënim me gjobë në shumën prej 150.00 € (njëqind e pesëdhjetë euro).

II. Obligohet i pandehuri i lartcekur që në afat prej 30 ditësh nga dita e plotfuqishmërisë së këtij aktgjykimi ta paguaj gjobën. Nëse i pandehuri nuk dëshiron ose nuk mund të paguajë gjobën, gjykata konform nenit 43 paragrafi 3 i KPRK-së mund të zëvendësojë dënimin me gjobë me dënim me burgim, ku një ditë burgim llogaritet me njëzet (20) Euro gjobë.

III. Obligohet i pandehuri që të dëmtuarës KEDS, t’ia kompensoj dëmin e shkaktuar në vlerë prej 407.86 €, në afat prej 15 ditësh pas plotfuqishmërisë së aktgjykimit.

IV. Obligohet i pandehuri, që në emër të shpenzimeve të procedurës, të paguaj paushallin gjyqësor në shumë prej 20€ (njëzetë euro), ndërsa për programin për kompensimin e viktimave të krimit shumën prej 30€ (tridhjetë euro), në afat prej 15 ditësh nga dita e plotfuqishmërisë së këtij aktgjykimi.

**A r s y e t i m**

Prokuroria Themelore në Prishtinë – Departamenti i Përgjithshëm, me aktakuzën PP.II.nr.718/2022, të datës 22.03.2022, ka akuzuar N. R., se ka kryer veprën penale Vjedhja e shërbimeve nga neni 314 paragrafi 6 lidhur me paragrafin 1 të KPRK-së, dhe ka ushtruar kërkesë për dhënien e urdhërit ndëshkimor me arsyetim se ka prova të mjaftueshme dhe të besueshme nga kallëzimi penal që vërtetojnë kryerjen e kësaj vepre penale nga i pandehuri.

Gjyqtari i çështjes me rastin e shqyrtimit paraprak të çështjes, konform nenit 493 të KPPRK-së, gjeti se janë plotësuar kushtet nga neni 495 të KPPRK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, duke analizuar Aktakuzën PP.II.nr.718/2022, të datës 22.03.2022, të datës 20.07.2022, Kallëzimi penal i datës 28.01.2022, nr. CMS-K/DFE-32, procesverbali me nr.0733529 të datës 18.12.2021, procesverbali me nr.0748151 të datës 13.11.2021, procesverbali me nr.2191518 të datës 22.07.2021, fatura me nr. DPRHP2133092 të datës 04.11.2021, fatura me nr. DPRHP2121081 të datës 20.12.2021, fatura me nr. DPRHP2120924 të datës 15.11.2021, dhe fatura me nr. DPRHP2120604 të datës 26.07.2021, si dhe foto dokumentacioni nga vendi i ngjarjes, si dhe shkresat e tjera që gjenden në lëndë, janë prova të besueshme mbi bazën e të cilës vërtetohet se i pandehuri ka kryer veprën penale për të cilën akuzohet.

Andaj gjykata duke bazuar në këto prova të besueshme, vërtetoi se në veprimet e të pandehurit ekzistojnë elementet e veprës penale Vjedhja e shërbimeve nga neni 314 paragrafi 6 lidhur me paragrafin 1 të KPRK-së.

Gjykata duke vendosur lidhur me shpenzimet e procedurës, në kuptim të nenit 452 paragrafi 1 i KPPRK-së, ngarkoi të pandehurin lidhur me shpenzimet e procedurës.

Vendimi për kompensimin e shpenzimeve të procedurës dhe paushallit gjyqësor është marrë konform nenit 449 par. 1 dhe 2 , nën-paragrafi 2.6 të KPPRK-së, ndërsa vendimi për pagesën për programin për kompensimin e viktimave të krimit u mor konform nenit 36 paragrafi 3 nën paragrafi 3.1 të Ligjit nr.08/L-109 për Kompensimin e Viktimave të Krimit.

Vendimi mbi realizimin e kërkesës pasurore juridike është marrë në bazë të nenit 457 dhe 462 par. 1 dhe 2 të KPPRK-së.

Nga sa u tha më lartë në bazë të neneve 364 dhe 495 të KPPK-së, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**DEGA NË LIPJAN**

**P.nr.133/22 me datë 07.03.2024.**

 **Gjyqtari i vetëm gjykues**

 **Selman Salihu**

**KËSHILLA JURIDIKE:** Kundër këtij aktgjykimi, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.